**Megnyitóbeszéd**

**Kedves szülők egybegyűltek!**

**A Magyar tehetségsegítő szervezet szövetsége - pályázatának**

**„ Tehetséghidak program” keretében valósítottuk meg.**

**Egy művésztől –művészetet tanulni programsorozatunk**

**2013 decemberében kezdődött** melynek legelső momentuma egy **intenzív projekt nap** volt, ahol Vincent Van Gogh Alive kiállítást tekintettük meg.

Igazi érzékfürdőben volt részünk, Van Gogh képei életre keltek a szemünk előtt, mi pedig egyszerűen belesétáltunk, beleolvadtunk a minket átölelő festményekbe. Úgy érezhettük, hogy a művész által megfestett tárgyak és házak között sétálunk. Hazafelé a Váci utcai adventi kirakodóvásáron egy forró csokoládé mellett a képekről beszélgettünk.

 A kiállítás után a nebulók 12 órás műhelymunkán keresztül ismerkedtek meg részletesen a festő életével, munkásságával, csodálatos képeivel.

**Januárjában egy** 2 órás projektoros előadást tartottam Városi Bettina diákmentorunkkal, aki Van Gogh életrajzából készült fel, én pedig kronológiai sorrendben vetítettem le mintegy 450 képet a művésztől. A gyerekek itt választották ki, hogy melyik kép interpretációját készítik el februárban. Igazi „gondot” az jelentette számukra, hogy a művész melyik alkotását is válasszák.

Akövetkező műhelyórán csak a művész szénrajzai tanulmányozásával foglalkozunk. Az órán egy nagyméretű szénrajzot készítettek a gyermekek. A megszokottnál sokkal nagyobb formátumban /A/2/ dolgoztak, ezért gyönyörű lendületes munkák születtek.

A mester korai munkásságának kedvenc témái a parasztok a takácsok a bányászok voltak. – ezeket a képeket másoltuk.

„Az élet olyan, mint a rajzolás:- írta Van Gogh. Néha gyorsan és határozottan kell cselekednünk, a dolgokat erélyesen kézbe vennünk, és arról gondoskodnunk, hogy a nagy vonalak villámgyorsan előttünk álljanak. Semmiféle lagymatagságnak, kételkedésnek itt nincs helye, a kéz nem remeghet, a szem nem pisloghat ide-oda, hanem egyedül csak arra irányulhat a tekintet, ami előttünk van.”

**A következő alkalommal** Van Gogh azon munkáit tanulmányoztuk melyen a Japán kultúra legjellemzőbb vonásait fedezhettük fel.

A feladat egy kicsit nehéznek bizonyult, mivel még nem dolgoztak a gyerekek tussal és fapálcával. Az első félelmek leküzdése után a bizonytalan vonásokat határozott mozdulatok követték, és bátran állíthatom fantasztikus keleti hangulatú képek születtek.

„irigylem a japán művészeket azért a hihetetlenül finom tisztaságért, amely valamennyi művüket jellemzi. Ez sohasem unalmas, az embernek soha nincs olyan érzése, hogy sietve dolgoznának. Olyan egyszerű az egész, mint a lélegzés. Néhány biztos vonással megrajzolnak egy alakot, és ezt olyan tévedhetetlen könnyedséggel teszik, mintha éppolyan egyszerű lenne, mint az inget begombolni.

 **Februárban** Van Gogh önarcképeivel foglalkozunk, és mindenki a saját cipőjét, mint önarcképét festette meg. A művészetet egy gondolati síkra vezettük át, melyet jól érzékelhetünk Van Gogh "Egy pár cipő" című képe alapján. A gyerekek vízfestékkel dolgoztak, akvarell papírra. Itt megtanulták hogyan kell a lapot szakszerűen kifeszíteni. Így tovább mélyedtek el a vízfestékkel való munkálkodás csodáiban.

* Érdekes volt látni, hogy a kis tehetségek a rájuk legjellemzőbb cipőjüket hozták el és rakták ki modellnek.

**Február végén** egy választott Van Gogh festményt másoltak le vízfestékkel. Itt lehetőség nyílt arra, hogy a gyermek válassza ki a számára legkedveltebb képet, amelyet szívesen interpretál. Sokuk számára meghatározó élmény volt a decemberben látott Van Gogh kiállítás, ezért a többségük az ott látott képek reprodukálását tűzte ki célul. Az elkészült alkotások hűen tükrözik a művész látás- és gondolkodásmódját.

**Múlthét szombaton** egy egész napot „lazító programként” a Fővárosi Állatkertben töltöttük, 3 kisebb csoportra oszlottunk a diákmentorok vezetésével. 2-3 perces mozdulatrajzokat készítettünk az állatokról, mely a mozdulatok és a test legjellemzőbb részletének fontosságára hívja fel a figyelmet. Ez egyben kikapcsolódást és levezetést nyújtott a kis művészeink számára. Egy gyönyörű napsütéses tavaszi nap volt. Sokat nevettünk, főleg akkor, amikor az hallottuk a hangosbemondóba:

„Ásin Gabikát- Szilvi néni és Csilla néni várja a főbejáratnál.”

**Vasárnap**  a műhelymunka lezárásaként egy művészeti pikniket rendeztünk a megújult tököli templomkertben, mellyel a korhű hangulatot teremtettük meg és úgy festettünk, mint Van Gogh a természetben: állványokról, látvány után.

A hangulat fergeteges volt, a járókelők folyamatosan kérdezgettek a projektünkkel kapcsoltban. Rengeteg dicséretet kaptunk! A szülők felváltva érkeztek kíváncsiskodva a templomkertbe és kedveskedtek nekünk kávéval, édességgel. Éhesek nem voltunk, mint hajdan Van Gogh, mert két nagy bőséges hidegtál csillapította éhségünket. Egy fergeteges, emlékezetes festészeti piknik alakult ki.

A közeli játszótéren kipróbáltuk a játékokat – azóta is szédülök,

az eső elöl a kis faház alá bújtunk be - ez a programsorozat örökre egy nagyon jó közös emlék lesz!!!!!!!!!!!!!!